Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 al Acordului interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/001 IE/Talk Talk, introdusă de Irlanda) /* COM/2012/0423 final */





EXPUNERE DE MOTIVE Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG), prin intermediul unui mecanism de flexibilitate, în limita plafonului anual de 500 de milioane EUR, peste rubricile corespunzătoare din cadrul financiar. Normele aplicabile contribuțiilor din partea FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La 29 februarie 2012, Irlanda a prezentat cererea EGF/2010/001 IE/Talk Talk în vederea unei contribuții financiare din partea FEG, în urma disponibilizărilor care au avut loc în cadrul societății Talk Talk Broadband Services (Ireland) Limited (denumită în continuare „Talk Talk”) și la trei dintre furnizorii săi din Irlanda. După examinarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile necesare pentru o contribuție financiară în temeiul acestui regulament. SINTEZA CERERII ȘI ANALIZĂ Date principale: || Numărul de referință FEG || EGF/2012/001 Statul membru || Irlanda Articolul 2 || (a) Întreprinderea principală || Talk Talk Broadband Services (Ireland) Limited Furnizori și producători din aval || 3 Perioada de referință || 7.9.2011 – 7.1.2012 Data de începere a serviciilor personalizate || 7.9.2011 Data depunerii cererii || 29.2.2012 Disponibilizări în timpul perioadei de referință || 586 Disponibilizări înainte și după perioada de referință || 6 Totalul disponibilizărilor eligibile || 592 Lucrători disponibilizați care ar trebui să beneficieze de măsurile în cauză || 432 Cheltuieli pentru servicii personalizate (EUR) || 5 092 765 Cheltuieli pentru punerea în aplicare a FEG[3] (EUR) || 300 000 Cheltuieli pentru punerea în aplicare a FEG (%) || 5,6 Buget total (EUR) || 5 392 765 Contribuția din FEG (50 %) (EUR) || 2 696 382 1. Cererea a fost prezentată Comisiei la data de 29 februarie 2012 și a fost completată cu informații suplimentare până la data de 15 mai 2012. 2. Cererea îndeplinește condițiile de utilizare a FEG prevăzute la articolul 2 litera (a) din Regulamentul (CE) nr. 1927/2006 și a fost prezentată în termenul de 10 săptămâni menționat la articolul 5 din regulamentul respectiv. Legătura dintre disponibilizări și modificările majore ale structurii comerțului mondial ca urmare a globalizării 3. În scopul de a stabili legătura dintre disponibilizări și modificările majore ale structurii comerțului mondial ca urmare a globalizării, Irlanda susține că Talk Talk a fost un centru de servicii pentru clienți bazat la Waterford, creat inițial pentru a furniza servicii societăților Talk Talk UK și AOL UK. Societatea presta servicii pe piața britanică a grupului Talk Talk pentru apeluri în bandă largă, vocale și, mai recent, pentru televiziune prin intermediul unor servicii de poștă și e-mail de intrare și de ieșire. Ca urmare a achiziționării sectorului de furnizor de acces internet al AOL din Regatul Unit, au fost, de asemenea, furnizate servicii de bandă largă sub marca AOL Broadband. Talk Talk propunea serviciile sale de telecomunicații clienților rezidenți în Irlanda sub mărcile Talk Talk și AOL și întreprinderilor sub marca Opal. Aceasta asigura, de asemenea, gestionarea completă a ciclului de viață al clienților societății Talk Talk în Regatul Unit. 4. Societatea Talk Talk de la Waterford, în calitate de unitate de proximitate destinată furnizării de servicii comune pentru clienți străini (AOL și Talk Talk UK), a beneficiat, în ultimul deceniu, de această tendință internațională cunoscută sub numele de externalizare a proceselor operative (BPO – business process outsourcing). BPO implică în mod normal subcontractarea anumitor operațiuni sau procedee specifice de către o societate către un furnizor terț. Tendințele care influențează în prezent dezvoltarea și amplasarea serviciilor comune includ: · Reducerea costurilor: Creșterea în domeniul serviciilor BPO poate fi atribuită nevoii societăților de a reduce costurile și de a îmbunătăți procesul de furnizare a serviciilor. Tranziția către un model de servicii BPO permite creșterea și scăderea rapidă și mai eficace a capacității întreprinderilor, în funcție de afaceri. Zonele cu costuri mai mici, precum India, având o forță de muncă competentă din punct de vedere tehnologic și anglofonă, continuă să câștige noi afaceri în cadrul BPO. · Progresele tehnologiei au influențat modul în care s-a dezvoltat industria și joacă un rol mai mare în operațiile centrelor de contact [de exemplu, telefonia prin internet (VOIP), e-mail, cererile adresate prin internet, instrumentele automatizate de luare de contact, tehnica de recunoaștere a vocii, etc.] · Serviciile la distanță: Capacitatea de a aduce servicii la distanță clienților/consumatorilor a fost posibilă datorită îmbunătățirilor infrastructurii tehnologice la nivel mondial. · Complexitatea: Întreprinderile externalizează o gamă mai largă de funcții de afaceri din ce în ce mai complexe, iar modelul inițial, determinat de costuri și de volumul tranzacțiilor, a evoluat în mod considerabil. 5. Grupul Talk Talk a crescut foarte rapid, atât la nivel intern cât și prin achiziții. Între 2005 și 2011, numărul abonaților săi la servicii în bandă largă a crescut de la zero la peste patru milioane. Această creștere rapidă a avut loc atunci când societatea a achiziționat furnizori de servicii internet din Regatul Unit, precum One Tel, AOL și Tiscali și a oferit servicii în bandă largă pe piața Regatului Unit. Aceasta a oferit grupului Talk Talk un „parc” de 24 de centre de apeluri în Irlanda, Regatul Unit, India, Filipine și Africa de Sud. Aceste centre tratau milioane de apeluri pe săptămână în trecut. Pentru a aborda noile provocări, grupul Talk Talk și-a raționalizat sistemele TI, și-a îmbunătățit și simplificat procesele comerciale și și-a reorganizat mărcile, oferta către clienți și organizarea în cadrul unei societăți, trecând de la nouă societăți la una singură și anume Talk Talk Group plc. 6. Un rezultat important al acestor acțiuni a fost faptul că volumul de apeluri către centrele de apel Talk Talk s-a redus în mod dramatic, în special în cele cinci sau șase luni care au precedat închiderea site-ului de la Waterford, în proporție de până la 40% de reducere a volumului. 7. Talk Talk și-a redus numărul de centre de apel de la 24 la 13. Disponibilizările efectuate la Waterford au fost rezultatul direct al deciziei societății de a-și consolida activitățile, atât în Regatul Unit, cât și cu trei subcontractanți selecționați pentru externalizare. În 2011, societatea a adoptat o alianță strategică cu trei furnizori-cheie care nu fac parte din UE, ceea ce a dus la transferul unui volum semnificativ de activitate. Acești furnizori din țări terțe sunt Wipro în India, Transcom în Filipine și CCI în Africa de Sud. Ca rezultat, grupul consideră că aproximativ 80% din volumul de activitate al Talk Talk este tratat în prezent în afara UE. Talk Talk a evoluat către un model de servicii de apel externalizate, în principal, unele servicii specializate fiind reținute doar în Regatul Unit, și aceasta a dus la pierderea întregii activități bazate la Waterford. Demonstrarea numărului de disponibilizări și îndeplinirea criteriilor de la articolul 2 litera (a) 8. Irlanda a prezentat această cerere pe baza criteriilor de intervenție prevăzute la articolul 2 litera (a) din Regulamentul (CE) nr. 1927/2006, care prevăd drept condiție pentru intervenție cel puțin 500 de disponibilizări pe parcursul unei perioade de patru luni în cadrul unei întreprinderi dintr-un stat membru, inclusiv lucrătorii disponibilizați de furnizorii și de producătorii din aval ai acesteia. 9. Cererea menționează 586 disponibilizări doar din cadrul societății Talk Talk Broadband Services (Ireland) Limited și de la trei furnizori ai acesteia, în decursul perioadei de referință de patru luni de la 7 septembrie 2011 până la 7 ianuarie 2012 și alte șase disponibilizări în afara perioadei de referință, dar legate de aceeași procedură de disponibilizare colectivă. Toate disponibilizările din cadrul Talk Talk (573) au fost calculate în conformitate cu articolul 2 al doilea paragraf a treia liniuță din Regulamentul (CE) nr. 1927/2006. Comisia a primit confirmarea din partea Irlandei că toate aceste disponibilizări au fost, între timp, efectuate. Disponibilizările din rândul furnizorilor (19) au fost calculate în conformitate cu articolul 2 al doilea paragraf prima liniuță din Regulamentul (CE) nr. 1927/2006. Explicația caracterului neprevăzut al disponibilizărilor în cauză 10. Autoritățile irlandeze susțin că au existat două runde anterioare de disponibilizări (aprilie 2010 și aprilie 2011), cu aproximativ 50 de persoane pentru fiecare instanță. Acestea au fost considerate ca reprezentând o restructurare a gestionării care ar permite gestionarea operațiunilor de la Waterford direct de la sediul central din Regatul Unit. În plus, deși s-a constatat o scădere de aproximativ 40 % a volumului de apeluri către centrul Talk Talk de la Waterford, nu a existat niciun element care să sugereze că societatea intenționa să închidă definitiv centrul, astfel cum s-a petrecut în final în octombrie 2011, împreună cu pierderea implicită a tuturor locurilor de muncă. Identificarea întreprinderilor care au efectuat disponibilizări și a lucrătorilor vizați de asistență 11. Cererea se referă la 592 de disponibilizări, din care 573 au avut loc la Talk Talk Broadband Services (Ireland) Limited și alte 19 la trei dintre furnizorii acesteia, și anume AA Security Services (patru disponibilizări), Campbells Catering sub marca Aramark (șapte disponibilizări) și Noonan Services Group Ltd (opt disponibilizări). 12. Defalcarea pe categorii a lucrătorilor vizați este următoarea: Categorie || Număr || Procentaj Bărbați || 237 || 54,86 Femei || 195 || 45,14 Cetățeni ai UE || 426 || 98,61 Cetățeni din țări terțe || 6 || 1,39 15-24 ani || 48 || 11,11 25-54 ani || 371 || 85,88 55-64 ani || 12 || 2,78 peste 64 de ani || 1 || 0,23 13. Un studiu privind lucrătorii disponibilizați a constatat că aproximativ 74 % erau de vârste cuprinse între 20 și 35 de ani, cu vârsta medie de 26 de ani. Nu există lucrători cu probleme de sănătate cronice sau handicap în rândul lucrătorilor afectați sau vizați. 14. În ceea ce privește categoriile profesionale, defalcarea este următoarea: Categorie || Număr || Procentaj Vânzări || 114 || 26,39 Servicii pentru clienți || 173 || 40,05 Asistență tehnică pentru clienți || 96 || 22,22 TI || 6 || 1,39 Asistență pentru catering || 5 || 1,16 Agenți de curățenie || 6 || 1,39 Securitate || 3 || 0,69 Altele || 29 || 6,71 15. „Celelalte” categorii profesionale au fost, în general, asociate cu gestionarea serviciilor administrative ale Talk Talk – administrare generală, gestiune financiară și servicii generale. 16. În conformitate cu articolul 7 din Regulamentul (CE) nr. 1927/2006, Irlanda a confirmat faptul că s-a aplicat o politică de egalitate între femei și bărbați, precum și de nediscriminare și că aceasta se va aplica în continuare pe parcursul diferitelor etape de implementare și, în special, în cursul accesului la FEG. Descrierea teritoriului vizat, a autorităților sale și a părților interesate 17. Instalațiile Talk Talk au fost situate la periferia orașului Waterford, în regiunea de sud-est a Irlandei de nivel NUTS III. În 2011, orașul Waterford se situa pe al cincilea loc în ceea ce privește populația urbană din Irlanda, cu o populație de 51 203 locuitori. 18. Agricultura rămâne un important angajator în regiune, cu 9,6 % din forța de muncă regională, mai mult decât dublul mediei naționale și mai mult decât în orice altă regiune. Proporția implicată în sectorul industrial/manufacturier este, de asemenea, mai mare decât media națională. Deși ocuparea forței de muncă în sectorul serviciilor a crescut în regiunea înconjurătoare (sud-est de nivel NUTS III), proporția angajaților în respectivul sector (37,5 %) este mai mică decât media națională (40,5 %). 19. În ceea ce privește nivelul de studii al forței de muncă, procentajul de persoane active cu studii superioare de pe piața forței de muncă în regiunea de sud-est este semnificativ mai scăzut (34%) decât media națională (40%). Procentajul celor cu studii care nu depășesc primul nivel secundar (sau nivelul inferior acestuia) în regiunea de sud-est este ridicat (23%) comparativ cu media națională (19%). În comparație cu alte regiuni, sectorul industrial din sud-est nu a creat centre de excelență în domenii specifice, care să poată contribui la atragerea investițiilor viitoare. Sectorul multinațional este proporțional mai mic decât în alte regiuni. Regiunea și orașul Waterford, în special, au fost afectate de o serie de disponibilizări majore în ultimii ani, cuprinzând peste 650 de disponibilizări la uzina Waterford Crystal din Kilbarry și la întreprinderile conexe care au fost obiectul unei alte cereri de contribuție din partea FEG (EGF/2009/012 IE/Waterford Crystal). Aceste disponibilizări în masă au avut consecințe negative majore asupra lucrătorilor implicați, asupra orașului Waterford și hinterlandului său și asupra regiunii de sud-est. 20. Cu excepția părților interesate de la nivel național, și anume ministerele și agențiile guvernamentale responsabile, părțile interesate mai mult pe plan local sunt Comitetul lucrătorilor disponibilizați de Talk Talk, Consiliul municipal al orașului Waterford, Consiliul parteneriatului pentru zona Waterford, Camera de Comerț și a prestatorilor locali de servicii din Waterford, cum ar fi FÁS/SOLAS, societatea de formare Waterford Chamber Skillnet, Contact Centre Management Association Skillnet (rețeaua irlandeză a centrelor de apel), consiliile de întreprinderi ale orașului și ale ținutului Waterford și Institutul tehnologic dinWaterford. 21. Ministerul educației și al competențelor (principala parte interesată națională și autoritate de gestionare) a stabilit relații cu reprezentanți ai lucrătorilor disponibilizați, atât la nivel politic (ministerial) cât și administrativ. S-a căutat obținerea punctelor de vedere ale reprezentanților în vederea pregătirii cererii FEG pentru a stabili cele mai adecvate măsuri care să permită lucrătorilor disponibilizați să-și îmbunătățească perspectivele de inserție profesională și să rămână în contact cu forța de muncă. Propunerile scrise ale părților interesate au fost recepționate și luate în considerare pentru formularea cererii FEG. Impactul preconizat al disponibilizărilor asupra ocupării forței de muncă la nivel local, regional sau național 22. Regiunea de sud-est a avut, în mod sistematic, niveluri ale șomajului mai ridicate decât nivelurile medii din restul țării. În plus, situația s-a deteriorat în mod disproporționat de grav ca urmare a crizei financiare și economice. Începând cu 2007, rata șomajului în regiune a crescut de la 4,9 % la 18,2 % în 2011, față de o medie națională de 14,3 %. Această rată a șomajului de 18,2 % a fost cea mai mare din toate regiunile în 2011. 23. În perioada septembrie 2011 - ianuarie 2012 când disponibilizările din cadrul Talk Talk au devenit efective, numărul de șomeri înscriși în registrul șomajului al orașului Waterford a crescut de la 11 529 la 12 193 (+ 5,76 %), comparativ cu o creștere națională de la 437 441 la 439 589, adică de numai + 0,49 %. 24. După o perioadă de creștere susținută, nivelurile de ocupare a forței de muncă din regiune au înregistrat o scădere semnificativă în ultimii trei ani. În primul trimestru al anului 2011, numărul de persoane în activitate în regiune a scăzut cu aproape 35 000 față de 2008, când nivelul de ocupare a forței de muncă atingea nivelul maxim de 223 000. Ratele de participare ale forței de muncă au scăzut de la 62,7 % în 2007 la 58,1 % în 2011 (sub media națională). 25. În plus, în perioada dintre al patrulea trimestru din 2010 și al treilea trimestru din 2011, numărul de locuri de muncă corespunzător NACE Secțiunea N „Servicii administrative și activități de sprijin” (care include, la diviziunea 82 din NACE „activități de centre de apel” corespunzătoare activităților Talk Talk) a crescut de la 58 700 la 65 900 în întregul stat, dar a scăzut de la 6 400 la 4 800 în regiunea de sud-est, subliniind potențialul limitat al sectorului de a crea noi oportunități de ocupare a forței de muncă pentru lucrătorii disponibilizați. 26. Se preconizează, de asemenea, că pierderea de venituri din cauza disponibilizărilor de la Talk Talk va genera pierderi semnificative de locuri de muncă indirecte prin diminuarea veniturilor disponibile ale lucrătorilor și printr-o reducere a achizițiilor de bunuri și servicii irlandeze de către Talk Talk la nivel local și regional. Pachetul coordonat de servicii personalizate care vor fi finanțate și defalcarea costurilor sale estimate, inclusiv complementaritatea sa cu acțiunile finanțate din fondurile structurale 27. Principalele acțiuni pot fi rezumate după cum urmează: – Orientare și planificare a carierei: serviciile furnizate în cadrul acestei măsuri includ stabilirea de profiluri personalizate, identificarea nevoilor, evaluarea cunoștințelor, elaborarea unui CV, orientarea profesională, asistența pentru căutarea unui loc de muncă și alte forme conexe de sprijin și de consiliere pentru lucrătorii disponibilizați. O serie de organisme sunt implicate în furnizarea de servicii pentru a ajuta lucrătorii disponibilizați în această etapă și ulterior. Acest proces a început imediat după închiderea anunțată a unității Talk Talk în septembrie 2011, prin intervențiile inițiale ale FÁS/SOLAS. În paralel, se propune un certificat privind dezvoltarea carierei și ameliorarea competențelor pentru a ajuta lucrătorii disponibilizați să-și evalueze potențialul în ceea ce privește recunoașterea studiilor anterioare, dezvoltarea personală și aptitudinile pentru studiu și pentru a le oferi oportunitatea de a explora parcursuri educaționale relevante și adecvate. – Programe de formare: după consultare, lucrătorii disponibilizați și-au exprimat interesul pentru o gamă largă de domenii de formare, printre care informatică, comerț, contabilitate, vânzări, competențe administrative, arte grafice, îngrijirea frumuseții, îngrijirea copiilor, etc. Formarea va fi realizată atât în mod direct de către organisme de stat, cât și de către formatori din sectorul privat, prin intermediul bursei de formare profesională a FEG, ceea ce permite solicitanților să identifice și să selecteze programe de formare profesională aprobate, în afara serviciilor furnizate de către FÁS și alte agenții de stat. Stagiile specifice, încadrările în întreprinderi, experiențele profesionale, stagiile de formare și programele de formare profesională axate pe colectivități vor fi, de asemenea, o caracteristică a anumitor intervenții de formare, după caz. – Cursuri post-școlare și de învățământ superior: majoritatea cursurilor sunt omologate în funcție de cadrul național al calificărilor. Datele și locurile derulării programelor pot fi adaptate în funcție de situațiile cele mai favorabile cursanților. Pe cât posibil, se va lua în considerare utilizarea unor cursuri și programe suplimentare, dinamice și personalizate. Inițial, se va pune un accent deosebit pe evaluarea candidaților la învățământul superior, a seturilor lor de competențe și a aptitudinii acestora pentru a se înscrie la anumite cursuri sau a adecvării anumitor cursuri pregătitoare sau opțiuni alternative din alte domenii de sprijin. Din cauza constrângerilor de timp legate de perioada de punere în aplicare a FEG, finanțarea FEG nu va fi furnizată pentru cursurile care depășesc perioada de punere în aplicare a FEG. Ca atare, ajutoarele referitoare cursurile de nivel superior vor fi limitate la acele cursuri care pot fi completate fie în întregime, fie pe o bază strict modulară, în perioada de punere în aplicare a FEG și pot include cursuri adaptate în mod specific în acest context. Este de remarcat, ca o măsură inovatoare, faptul că Institutul tehnologic din Waterford elaborează un curs universitar accelerat în vederea obținerii unei diplome de licență în știință (nivelul 7) în mod specific pentru grupul țintă al lucrătorilor, care va include modulele existente și modulele specifice care abordează penuria de personal calificat constatată în domeniul științific și în domeniile conexe, pentru finalizare în perioada de punere în aplicare a FEG. – Bursă de formare profesională FEG: aceasta va permite, de asemenea, ca lucrătorii disponibilizați să aibă acces la cursuri private în învățământul superior atunci când acestea nu sunt disponibile prin intermediul sistemului finanțat din fonduri publice sau nu sunt adecvate pentru circumstanțele speciale ale unui lucrător disponibilizat. Această abordare s-a dovedit benefică în cadrul programelor FEG anterioare din Irlanda. – Formare prin Skillnets: Skillnets este un organism de sprijin finanțat de stat și gestionat de întreprinderi, a cărui activitate consistă în promovarea și facilitarea formării și a actualizării competențelor. Acesta sprijină și finanțează rețele de întreprinderi pentru ca acestea să se angajeze în formarea profesională, în cadrul programului privind rețelele de formare. Aceste rețele, cunoscute acum sub denumirea de „Skillnets”, sunt conduse și administrate de către întreprinderi, pentru a concepe, gestiona și livra programe specifice de formare profesională în cadrul unei game largi de sectoare industriale și de servicii la nivel național. Skillnets asigură formarea foștilor angajați de la Talk Talk prin intermediul a două rețele de formare Skillnets - CCMA Ireland Skillnet și Waterford Chamber Skillnet. Cursurile propuse includ cursuri de servicii pentru clienți, aptitudini pentru servicii de bandă largă și asistență tehnică de prima linie pentru centrele de apel. Cursurile propuse pentru cei care caută o schimbare de carieră includ cursuri de creativitate antreprenorială, cursuri pentru începerea unei afaceri proprii și cursuri de management de proiect. Un anumit număr de operatori de centre de apel au oferit stagii profesionale pentru fostul personal al societății Talk Talk ca parte din pachetul de programe de formare Skillnets și se preconizează că acest lucru va duce la oferte de locuri de muncă în viitorul apropiat. – Mijloace de sprijin pentru întreprinderi / activitatea independentă: sprijinul pentru întreprinderi și pentru activitatea independentă va fi distribuit prin intermediul consiliilor de întreprinderi ale municipalităților și ale ținuturilor din regiunea de sud-est sau prin intermediul altor structuri relevante. O gamă largă de mijloace de sprijin este pusă la dispoziția lucrătorilor disponibilizați care intenționează să își înceapă propria afacere, inclusiv module introductive, ateliere de lucru, îndrumare, ajutor pentru elaborarea unui plan de afaceri și burse pentru a face față costurilor unei activități profesionale independente și costurilor de înființare. – Alocații pentru formare profesională, educație și creare de întreprinderi: în funcție de furnizorul programului de educație, de formare profesională sau de sprijin pentru crearea de întreprinderi, lucrătorii disponibilizați pot beneficia de diverse alocații în locul unor prestații sociale. – Contribuția FEG la cheltuielile de formare: pentru a spori accesibilitatea ajutoarelor cofinanțate de FEG, acesta din urmă va plăti o contribuție pentru cheltuielile generate de cursuri care va acoperi costurile de călătorie, de întreținere, echipamentele și materialele necesare pentru cursuri, etc. Această contribuție va contribui la facilitarea accesului individual la cursuri relevante și urmărește să crească participarea lucrătorilor disponibilizați eligibili în temeiul măsurilor și oportunităților cofinanțate de FEG, după caz. 28. Cheltuielile pentru punerea în aplicare a FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de pregătire, gestionare și control, precum și activitățile legate de informare și publicitate. Suma relativ mai mare cu 5,6 % din total reflectă, printre altele, stabilirea timpurie a unității de coordonare a FEG la Waterford pentru asigurarea unor intervenții coordonate puternice pentru angajații disponibilizați. Mai mult, ministerul își propune să recurgă la auditori externi pentru a efectua controalele de validare corespunzătoare. Se preconizează, de asemenea, o cerere de resurse suplimentare din partea consiliului de întreprinderi al ținutului de la Waterford, pentru a gestiona cererile de ajutor pentru crearea de întreprinderi și pentru activitatea independentă. 29. Serviciile personalizate prezentate de autoritățile irlandeze sunt măsuri active pe piața forței de muncă, în cadrul acțiunilor eligibile definite la articolul 3 din Regulamentul (CE) nr. 1927/2006. Autoritățile irlandeze estimează costurile totale ale acestor servicii la 5 092 765 EUR, iar cheltuielile pentru punerea în aplicare a FEG la 300 000 EUR (5,6 % din suma totală). Contribuția totală solicitată din partea FEG este de 2 696 382 EUR (50 % din costurile totale). Acțiuni || Numărul estimat al lucrătorilor vizați || Costul estimat per lucrător vizat (în EUR) || Costuri totale (FEG și cofinanțare națională) (în EUR) Servicii personalizate [articolul 3 primul paragraf din Regulamentul (CE) nr. 1927/2006] Orientare și planificare a carierei || 110 || 487,27 || 53 600 Programe de formare || 134 || 2 745,71 || 367 925 Cursuri post-școlare și de învățământ superior || 205 || 7 395,02 || 1 515 980 Bursă de formare profesională FEG || 119 || 2 600,84 || 309 500 Formare prin Skillnets || 260 || 1 076,92 || 280 000 Mijloace de sprijin pentru întreprinderi / activitatea independentă || 370 || 2 600,00 || 962 000 Alocații pentru formare profesională, educație și creare de întreprinderi || 145 || 3 612,14 || 523 760 Contribuția FEG la cheltuielile de formare (cazuri) || 432 || 2 500,00 || 1 080 000 Subtotal servicii personalizate || || 5 092 765 Cheltuieli pentru implementarea FEG [articolul 3 al treilea paragraf din Regulamentul (CE) nr. 1927/2006] Activități de pregătire || || 10 000 Gestionare || || 250 000 Informare și publicitate || || 20 000 Activități de control || || 20 000 Subtotal cheltuieli legate de implementarea FEG || || 300 000 Total costuri estimate || || 5 392 765 Contribuție din FEG (50 % din costurile totale) || || 2 696 382 30. Irlanda confirmă faptul că măsurile descrise mai sus sunt complementare cu acțiunile finanțate de fondurile structurale și că sunt instituite măsuri pentru evitarea dublei finanțări. Autoritățile irlandeze au instituit un comitet de monitorizare pentru coordonarea fondurilor UE în temeiul cadrului de referință strategic național, în conformitate cu articolul 27 alineatul (5) litera (b) din Regulamentul 1083/2006, care cuprinde FSE, FEP și FEADR. Ministerul cheltuielilor publice și al reformei prezidează comitetul, care pune în discuție orice aspecte relevante, inclusiv delimitarea fondurilor prevăzute în programele operaționale și orice probleme care pot apărea în cadrul punerii în aplicare, precum și orice planuri pentru noi programe pentru a se asigura că fondurile nu se suprapun. În plus, ca parte a procesului de punere în aplicare a FSE și FEDER, s-a constituit un grup condus și coordonat de Ministerul cheltuielilor publice și al reformei pentru a soluționa orice problemă referitoare la punerea în aplicare a fondurilor structurale pentru perioada 2007-2013. Începând din 2010, FEG a fost inclus în acest proces. Data/datele la care serviciile personalizate pentru lucrătorii afectați au început sau sunt prevăzute să înceapă 31. Irlanda a inițiat serviciile personalizate pentru lucrătorii afectați, incluse în pachetul coordonat propus pentru cofinanțarea FEG, la 7 septembrie 2011. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG. Proceduri de consultare a partenerilor sociali 32. Întrucât niciun sindicat nu era reprezentat în cadrul societății Talk Talk, autoritatea de gestionare a FEG a purtat discuții cu reprezentanții lucrătorilor disponibilizați, atât direct, cât și prin intermediul unui grup local de părți interesate și de furnizori de servicii, prezidat de administratorul orașului Waterford (a se vedea, de asemenea, punctul 20 de mai sus). 33. Autoritățile irlandeze au confirmat că cerințele legislației naționale și cele ale legislației UE privind concedierile colective au fost respectate. Informare cu privire la acțiunile obligatorii în temeiul legislației naționale sau al contractelor colective de muncă 34. În ceea ce privește criteriile de la articolul 6 din Regulamentul (CE) nr. 1927/2006, în cererea lor, autoritățile irlandeze: · au confirmat că măsurile care constituie responsabilitatea societăților în temeiul legislației naționale sau al contractelor colective de muncă nu vor fi înlocuite de contribuția financiară din partea FEG; · au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate; · au confirmat faptul că acțiunile eligibile menționate anterior nu beneficiază de asistență din partea altor instrumente financiare ale UE. Sisteme de gestionare și control 35. Irlanda a informat Comisia că aceste contribuții financiare vor fi gestionate de către personalul desemnat de Ministerul educației și al competențelor, care a fost desemnat ca autoritate de gestionare a FEG. Autoritatea de gestionare examinează și plătește creanțele FEG înaintate de către organismele intermediare în numele organismelor însărcinate cu cheltuielile publice. 36. Organismele intermediare sunt responsabile pentru solicitarea finanțării FEG de la autoritatea de gestionare și, în majoritatea cazurilor, pentru acordarea acesteia. Organismele intermediare sunt responsabile, de asemenea, de verificarea faptului că scopul, domeniul de aplicare și amploarea finanțării sunt adecvate cu condițiile cererii de intervenție FEG. În plus, acestea se asigură că organismele publice beneficiare stabilesc proceduri de monitorizare, de înregistrare adecvată și de control intern în raport cu totalitatea cheltuielilor și creanțelor legate de FEG și că acestea sunt documentate în mod corespunzător. 37. Autoritatea de certificare a FEG este responsabilă pentru certificarea declarațiilor de cheltuieli legate de măsurile cofinanțate de FEG. Procedând astfel, autoritatea de certificare se asigură de îndeplinirea tuturor cerințelor referitoare la exactitatea, legalitatea, eligibilitatea și regularitatea cheltuielilor. 38. Organismele independente care efectuează controalele de nivelul doi se asigură că declarația de cheltuieli finală prezentată de organismele beneficiare în ceea ce privește toate creanțele intermediare achitate este exactă și susținute de o pistă clară de audit și comunică în mod oficial autorității de gestionare suma totală a cheltuielilor eligibile. 39. Secretarul general, în calitate de agent contabil pentru Ministerul educației și al competențelor responsabil de intervenția FEG, a delegat anumite responsabilități statutare specifice privind certificarea creanțelor către un funcționar competent la fiecare nivel al dispozitivului „în cascadă” al acordului de monitorizare și verificare a serviciilor și cheltuielilor legate de acțiunea FEG. Aceasta asigură faptul că nu poate exista nicio respingere sau influență nejustificată asupra acestor persoane din partea unor funcționari de rang superior din cadrul lanțului de gestionare. Autoritatea lor individuală este, deci, consolidată precum și separarea responsabilităților și a controalelor efectuate în timpul perioadei de punere în aplicare a cererii FEG. Finanțare 40. Pe baza cererii transmise de Irlanda, contribuția propusă din FEG pentru pachetul coordonat de servicii personalizate (inclusiv cheltuielile legate de punerea în aplicare a FEG) este de 2 696 382 EUR, reprezentând 50 % din costurile totale. Ajutoarele propuse de Comisie în cadrul fondului se bazează pe informațiile furnizate de Irlanda. 41. Având în vedere cuantumul maxim al unei contribuții financiare care poate fi acordată din FEG în temeiul articolului 10 alineatul (1) din Regulamentul (CE) nr. 1927/2006, precum și posibilitățile de realocare a sumelor, Comisia propune mobilizarea din FEG a sumei totale menționate mai sus, care să fie înscrisă în rubrica 1a din cadrul financiar. 42. Cuantumul propus al contribuției financiare va lăsa disponibil mai mult de 25 % din suma maximă anuală atribuită din FEG pentru alocări în cursul ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006. 43. Prin prezentarea acestei propuneri de mobilizare a FEG, Comisia inițiază procedura simplificată de trialog, conform prevederilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune formală trilaterală. 44. Comisia prezintă separat o cerere de transfer, în vederea înscrierii în bugetul pentru anul 2012 a unor credite de angajament specifice, în conformitate cu punctul 28 din Acordul interinstituțional din 17 mai 2006. Originea creditelor de plată 45. Plățile din linia bugetară a FEG se vor utiliza pentru a finanța suma de 2 696 382 EUR necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 al Acordului interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/001 IE/Talk Talk, introdusă de Irlanda) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[4], în special punctul 28, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[5], în special articolul 12 alineatul (3), având în vedere propunerea Comisiei Europene[6], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă. (2) Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR. (3) La 29 februarie 2012, Irlanda a prezentat o cerere de mobilizare a FEG, privind disponibilizările de la întreprinderea Talk Talk Broadband Services (Ireland) Limited și de la trei dintre furnizorii acesteia, pe care a completat-o cu informații suplimentare până la 15 mai 2012. Această cerere îndeplinește cerințele pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. În consecință, Comisia propune mobilizarea sumei de 2 696 382 EUR. (4) Prin urmare, ar trebui mobilizat FEG pentru a oferi o contribuție financiară ca răspuns la cererea prezentată de Irlanda, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare (FEG) prin alocarea sumei de 2 696 382 EUR, sub formă de credite de angajament și de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European, Pentru Consiliu, Președintele Președintele [1] JO C 139, 14.6.2006, p. 1. [2] JO L 406, 30.12.2006, p. 1. [3] Conform articolului 3 al treilea paragraf din Regulamentul (CE) nr. 1927/2006. [4] JO C 139, 14.6.2006, p. 1. [5] JO L 406, 30.12.2006, p. 1. [6] JO C […], […], p. […].